Liste over øyer i Skottland

Denne listen over øyer i Skottland inneholder først og fremst en oppføring over alle øyer innenfor Skottlands grenser som er større enn 0,4 km² og eller er bebodde. Det vi her vil referere til «fastlandet» i Skottland er også del av en øy, nordenden av øya Storbritannia. Med «øy» forstår vi her «et landområde som er mindre enn et kontinent og større enn en stein eller et skjær, og som er helt omgitt av vann ved normal vannstand». En øy kan altså ha landforbindelse med andre øyer ved lavvann, eller via menneskeskapte konstruksjoner som broer og veilfyllinger og fortsatt være en separat øy.

Skottland har over 790 øyer utenfor kysten av fastlandet, de fleste av disse ligger innenfor fire hovedgrupper Shetland, Orknøyene og Hebridene, som igjen deles i de indre og ytre Hebridene. Det er også mindre grupper av øyer i fjordene  Firth of Clyde, Firth of Forth, Firth of Lorne og Solway Firth, og mange mindre øyer i de mange innsjøene i Skottland, blant dem  Loch Lomond and Loch Maree.

Mellom mange av disse er farvannet grunt, og flere øyer har landforbindelse seg imellom ved lavvann. Andre er forbundet ved veifyllinger over havnivå eller over broer. I noen av sundene mellom øyene kan det være sterke tidevannsstrømmer. Tidevannet i Corryvreckan mellom Jura og Scarba er en av de sterkeste malstrømmene i verden. Andre sterke tidevannsstrømmer finnes i Pentland Firth mellom fastlandet og Orknøyene og mellom Scarba og Lunga.

Øyene har forskjellig geologi og geomorfologi. Noen øyer som Skye og Mull fjellrike mens andre som Tiree og Sanday er relativt flate og lavtliggende. Mange har grunnfjell av gneis fra arkeikum som er over 3 milliarder år gammel. Andre, som shapinsay og andre øyer i Orknøyene, er formet av sandstein av typen Old Red Sandstone som er ca. 400 millioner år gammel, mens andre igjen, som f.eks. Rùm, er formet av mer nylige vulkaner fra tertiærtiden.

Den største øya er Lewis og Harris som har et flatemål på 2 179 kvadratkilometer, og det er til sammen 200 øyer som er større enn 0,4 km². Av de gjenværende er det flere, slik som Staffa og Flannan Isles som har blitt kjente på tross av liten størrelse.

Ifølge folketellingen i 2001 var 97 skotske øyer bebodde. Mange øyer som tidligere har vært bebodde, som Mingulay, Noss og St. Kilda-øyene har blitt fraflyttet i løpet av det siste hundreåret. I dag er det bare 14 øyer som har en befolkning over 1 000 mennesker og 45 som har mer enn 100 innbyggere. Mellom 1991 og 2001 falt folketallet for øyene totalt med 3 prosent, selv om det var 35 øyer hvor folketallet faktisk økte på nittitallet. Det totale antallet innbyggere på de skotske øyene var i 2001 på 99 739.

Kulturen på øyene har blitt påvirket av etterfølgende innflytelse fra keltisk-, norrønt- og engelsk-talende grupper, og dette avspeiles i navnene øyene i dag er kjent under. De fleste av øyene i Hebridene har navn av skotsk gælisk opphav, mens de nordlige øyene i Orknøyene og på Shetland gjerne har norrøne navn som er anglifisert (eller gælifisert). Noen få av navnene har navn med brytonisk eller til og med før-keltisk opphav. Noe som kjennetegner det moderne øylivet er at det er svært liten kriminalitet, og de regnes som blant de tryggeste stedene å bo innenfor Storbritannia.

Rockall er en ubebodd øy (skjær) i Nord-Atlanterhavet, 350 km vest for Ytre Hebridene. Den ble annektert av Storbritannia i 1955, og tilordnet den skotske hebridiske øya Harris. I 1972 ble den erklært som del av Storbritannia gjennom Island of Rockall Act. Eierskapet til Rockall er likevel omstridt da Danmark (på vegne av Færøyene), Irland, Island  og Storbritannia alle krever rettigheter til havbunnen utenfor skjæret.

Større øyer
Dette er en liste over skotske øyer som har et areal større enn 0,4 km² og/eller er bebodde. «Gruppe»-inndelingen, som i de fleste tilfeller gir en bedre beskrivelse av geografisk lokalisering enn administrativ tilhørighet eller lignende, er basert på Haswell-Smith (2004). De viktigste grupperingene er: Firth of Clyde, Islay, Slate Islands, Mull, Small Isles, Skye, Lewis og Harris, Uist og Barra, St. Kilda, Orknøyene, Shetland og Firth of Forth. I noen få tilfeller, hvor øyer ikke tilhører noen av disse områdene, er administrativt distrikt eller andre beskrivende navn brukt. "F" betyr ferskvannsøyer (øy i innsjø).

</onlyinclude>

Noter

Referanser

 
Skottland